Diari Oficial de la Generalitat Valenciana


Sumari del DOGV 3162, del 15-01-1998 (1998/335)

Informació pública del Programa de Desenvolupament d'Actuació Urbanística Integrada per a urbanització del polígon F-3 del Pla Parcial de Platges d'Almardà de Sagunt.
----------------------------------------------------------------------------------------------------------------------------------------------------------------------

### Dades del document

Número de DOGV
:   3162

Data del DOGV
:   15-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/335


Organisme emissor
:   Desarrollo Urbanistico Mare Nostrum, SLU

Tipus de document
:   Anunci

Informació pública del Programa de Desenvolupament d'Actuació Urbanística Integrada per a urbanització del polígon F-3 del Pla Parcial de Platges d'Almardà de Sagunt. [1998/M335]
  
(Articles 44 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.)
  
La mercantil Desarrollo Urbanístico Mare Nostrum, SL domiciliada al carrer del Doctor Fleming números 4-14, als efectes del que disposa la Llei Reguladora d'Activitat Urbanística i en especial en els seus articles 46 i 48, posa en coneixement de tots els possibles interessats i sotmet a informació pública:
  
Primer
  
Que amb data 21 de novembre de 1997 ha presentat davant l'Ajuntament de Sagunt Programa per al Desenvolupament d'Actuació Integrada que conté alternativa tècnica (comprensiva de sol·licitud de cèdula d'urbanització i avantprojecte d'urbanització), a l'objecte de desenvolupar i executar les obres d'urbanització del polígon F-3 del Pla Parcial de Platges d'Almardà de Sagunt.
  
Segon
  
L'alternativa tècnica i els documents que l'acompanyen s'han protocol·litzat en la Notaria del senyor Francisco Blanco Moreno al Port de Sagunt, avinguda del Nou d'Octubre, número 8, entresòl.
  
Tercer
  
Un exemplar de la dita alternativa tècnica s'ha dipositat, amb data de 21 de novembre de 1997, en l'Ajuntament de Sagunt.
  
Quart
  
El present anunci es publicarà en el periòdic Levante i en el Diari Oficial de la Generalitat Valenciana.
  
Cinqué
  
Dins del termini de 20 dies, a comptar des de la publicació de l'últim d'aquests anuncis, qualsevol persona podrà comparéixer en la Notaria del senyor Francisco Blanco Moreno al Port de Sagunt, avinguda del Nou d'Octubre, número 8, en horari de 10.00 a 14.00 hores, i obtindre còpia de l'acta que conté l'alternativa tècnica i documentació complementària o sol·licitar l'exhibició d'aquesta.
  
Igualment es podrà consultar la dita documentació i l'expedient administratiu format a l'efecte en l'Ajuntament de Sagunt, Servei d'Urbanisme, els dies hàbils, de 09.00 a 14.00 hores.
  
Sisé
  
Dins de l'esmentat termini de 20 dies podran presentar-se davant l'Ajuntament de Sagunt, al·legacions o alternatives tècniques que pretenguen competir amb l'exposada al públic, sense perjudici del dret a pròrroga disposat en l'esmentada llei.
  
Seté
  
Una vegada finalitzat el termini indicat, en els cinc dies següents podran presentar-se en plica tancada en l'Ajuntament de Sagunt proposicions juridicoeconòmiques per a exercir qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.